*Projekts*

LATVIJAS REPUBLIKAS MINISTRU KABINETS

2018. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju   
reģistrācijas kārtība”**

Izdoti saskaņā ar

Izglītības likuma

14. panta 8. punktu un

24. panta trešo daļu

Izdarīt Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju reģistrācijas kārtība” (Latvijas Vēstnesis, 2015, 139. nr.; 2018., 68. nr.) šādus grozījumus:

1. Svītrot 4.2., 4.3. un 4.4. apakšpunktu.

2. Svītrot 5. punktu.

3. Aizstāt 8. punktā vārdus un skaitļus „iesniegumu par izglītības iestādes reģistrāciju (1. pielikums) vai iesniegumu par institūcijas reģistrāciju (2. pielikums)” ar vārdiem „iesniegumu par izglītības iestādes vai institūcijas reģistrāciju”.

4. Papildināt 12. punktu ar otro teikumu šādā redakcijā:

„Amatpersonai, pamatojoties uz Valsts adrešu reģistra vai Nekustamā īpašuma valsts kadastra informācijas sistēmas informāciju, ir tiesības, nepieņemot atsevišķu lēmumu, aktualizēt reģistrā ziņas par izglītības iestāžu un institūciju adresēm.”

5. Svītrot 14. punktā vārdus un skaitļus „izsniedz izglītības iestādes reģistrācijas apliecību (3. pielikums) vai institūcijas reģistrācijas apliecību (4. pielikums)”.

6. Svītrot 18. punktu.

7. Izteikt 19. punktu šādā redakcijā:

„19. Ja mainījušās ziņas, kas norādītas šo noteikumu [15. un 16. punktā](https://likumi.lv/ta/id/275431#p18), amatpersona triju darbdienu laikā no šo noteikumu 17. punktā minēto dokumentu saņemšanas aktualizē reģistrā iekļauto informāciju, nepieņemot atsevišķu lēmumu.”

8. Aizstāt 20. punktā vārdus „pieņem attiecīgu lēmumu (par grozījumu izdarīšanu, izdarīšanas atlikšanu vai atteikšanu, vai izglītības iestādes vai institūcijas svītrošanu no reģistra)” ar vārdiem „aktualizē reģistrā iekļauto informāciju”.

9. Aizstāt IV nodaļas nosaukumā vārdu „atlikšana” ar vārdiem „trūkumu novēršana”.

10. Izteikt 21. punktu šādā redakcijā:

„21. Ja, izvērtējot reģistram iesniegtos dokumentus, tajos konstatēti trūkumi, amatpersona Administratīvā procesa likuma noteiktajā kārtībā pieņem lēmumu par iesnieguma atstāšanu bez virzības vai administratīvā akta izdošanas termiņa pagarināšanu.”

11. Svītrot 22. punktu.

12. Aizstāt 23.3. apakšpunktā vārdus un skaitli „šo noteikumu 21. punktā minētajā lēmumā” ar vārdiem „lēmumā par administratīvā akta izdošanas termiņa pagarināšanu”.

13. Svītrot 1., 2., 3. un 4. pielikumu.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

26.10.2018. 13:20

358

I.Juhņēviča

67358078; [Inita.Juhnevica@ikvd.gov.lv](mailto:Inita.Juhnevica@ikvd.gov.lv)

I.J.Mihailovs,

67507833, [Janis.Mihailovs@ikvd.gov.lv](mailto:Janis.Mihailovs@ikvd.gov.lv)

A.Lasmane,

67367202, [Agnese.Lasmane@ikvd.gov.lv](mailto:Agnese.Lasmane@ikvd.gov.lv)